《十七日谢恩奉天门》
明代·守仁

金殿重重护采霞，天门赐坐拥袈裟。尚方晨钵分云子，中使春杯献乳花。

雉尾风清天咫尺，螭头香煖雾横斜。圣恩特许还山蚤，官柳黄时喜到家。

作者简介：明僧。浙江富阳人，字一初，号梦观。发迹于四川延宁寺。后住持灵隐寺。洪武十五年被征，授僧录司右讲经，升任右普世。能诗。有《梦观集》。